CELEX: 32015D1901
Language: ro
Date: 2015-10-20 00:00:00
Title: Decizia de punere în aplicare (UE) 2015/1901 a Comisiei din 20 octombrie 2015 de stabilire a normelor de certificare și a unui model de certificat sanitar pentru importul în Uniune de transporturi de animale vii și de produse de origine animală provenind din Noua Zeelandă și de abrogare a Deciziei 2003/56/CE [notificată cu numărul C(2015) 7013] (Text cu relevanță pentru SEE)

22.10.2015   
            
            
               RO
            
            
               Jurnalul Oficial al Uniunii Europene
            
            
               L 277/32
            
         DECIZIA DE PUNERE ÎN APLICARE (UE) 2015/1901 A COMISIEI
   din 20 octombrie 2015
   de stabilire a normelor de certificare și a unui model de certificat sanitar pentru importul în Uniune de transporturi de animale vii și de produse de origine animală provenind din Noua Zeelandă și de abrogare a Deciziei 2003/56/CE
   
      
         [notificată cu numărul C(2015) 7013]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 97/132/CE a Consiliului din 17 decembrie 1996 privind încheierea Acordului dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală (1), în special articolul 4,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (2), în special articolul 8, articolul 9 alineatul (2) litera (b) și articolul 9 alineatul (4),
   având în vedere Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Comunitate, al anumitor ungulate vii, de modificare a Directivelor 90/426/CEE și 92/65/CEE și de abrogare a Directivei 72/462/CEE (3), în special articolul 3 alineatul (1) primul și al doilea paragraf, articolul 6 alineatul (1) primul paragraf, articolul 7 litera (e), articolul 8, articolul 10 primul paragraf și articolul 13 alineatul (1),
   având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (4), în special articolul 11 alineatul (1),
   având în vedere Regulamentul (CE) nr. 1099/2009 al Consiliului din 24 septembrie 2009 privind protecția animalelor în momentul uciderii (5), în special articolul 12,
   întrucât:
   
               (1)
            
            
               Decizia 97/132/CE prevede stabilirea de garanții echivalente celor stabilite de Directiva 72/462/CEE a Consiliului (6) pentru importul de carne proaspătă și de produse din carne provenind din Noua Zeelandă. Directiva respectivă a fost abrogată și înlocuită prin Regulamentul (CE) nr. 854/2004 în ceea ce privește normele privind sănătatea publică și controalele oficiale aplicabile anumitor produse de origine animală și prin Directivele 2002/99/CE și 2004/68/CE în ceea ce privește cerințele de sănătate animală și alte cerințe de import.
            
         
               (2)
            
            
               Anexa V la Acordul dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală (denumit în continuare „acordul”) enumeră măsurile de sănătate publică și de sănătate animală aplicabile animalelor vii și produselor de origine animală provenind din Noua Zeelandă pentru care a fost stabilită echivalența.
            
         
               (3)
            
            
               Articolul 9 alineatul (3) din acord prevede că fiecare transport de animale vii sau de produse de origine animală pentru care echivalența a fost recunoscută și care este prezentat pentru import va fi însoțit de un certificat sanitar oficial (denumit în continuare „model de certificat sanitar”) redactat conform modelului descris în anexa VII la acord, cu excepția cazului în care acest document nu este cerut.
            
         
               (4)
            
            
               În conformitate cu anexa V la acord, modelul de certificat sanitar pentru transporturile de animale vii sau de produse de origine animală care fac obiectul schimburilor comerciale dintre Uniune și Noua Zeelandă include atestările prevăzute în capitolul 28 din secțiunea 5 a anexei respective.
            
         
               (5)
            
            
               În conformitate cu anexele V și VII la acord, transporturile de animale vii și de produse de origine animală pentru care a fost stabilită echivalența în ceea ce privește măsurile de sănătate animală sau măsurile de sănătate publică, dar nu în ceea ce privește ambele tipuri de măsuri, pot fi importate în Uniune, cu condiția ca atestările de neechivalență suplimentare aplicabile ale certificatelor sanitar-veterinare stabilite în conformitate cu modelele prevăzute în legislația relevantă a Uniunii privind certificatele veterinare de import să figureze în modelul de certificat sanitar. Din motive de claritate, este necesar să se stabilească o listă a animalelor vii și a produselor de origine animală în cauză într-o anexă la prezenta decizie.
            
         
               (6)
            
            
               Anexa V la acord prevede că transporturile de animale vii și de produse de origine animală pentru care echivalența nu a fost stabilită pot fi importate în Uniune atunci când sunt însoțite de certificate sanitar-veterinare stabilite în conformitate cu modelele prevăzute în legislația relevantă a Uniunii privind certificatele veterinare de import sau cu condițiile sanitare naționale în vigoare în statele membre, în așteptarea adoptării unor norme armonizate ale Uniunii în această privință.
            
         
               (7)
            
            
               Astfel cum se prevede la punctul „Sisteme de certificare” din capitolul 27 al anexei V la acord, certificatele sanitare pot fi eliberate, în anumite condiții, după expedierea transportului din Noua Zeelandă. În astfel de circumstanțe, atestarea suplimentară menționată în secțiunea 1 punctul (iv) litera (a) din anexa VII la acord ar trebui să figureze în modelul de certificat sanitar.
            
         
               (8)
            
            
               Regulamentul (CE) nr. 1099/2009 prevede ca certificatele sanitare oficiale pentru carne să fie însoțite de o atestare care să certifice faptul că anumite animale menționate în respectivul regulament au fost sacrificate în condiții ce oferă garanții de tratament uman cel puțin echivalente cu cele prevăzute în regulamentul respectiv. Este oportun ca modelul de certificat sanitar să facă trimitere la această atestare suplimentară.
            
         
               (9)
            
            
               Decizia 2007/240/CE a Comisiei (7) stabilește modele unice pentru certificatele veterinare de introducere a animalelor vii, a materialului seminal, a embrionilor, a ovulelor și a produselor de origine animală pe teritoriul Uniunii. Articolul 2 din această decizie prevede că modelele respective pot fi utilizate pentru importurile din țări terțe.
            
         
               (10)
            
            
               Anexele V și VII la acord, astfel cum au fost modificate prin Decizia de punere în aplicare (UE) 2015/1084 a Comisiei (8), stabilesc măsuri noi sau revizuite privind echivalența pentru anumite animale vii și produse de origine animală, fixează cerințe de certificare noi sau actualizate, precum modelul de atestare pentru mărfurile echivalente, și prevăd ca certificarea sanitară să poată avea loc, de asemenea, pe cale electronică, prin intermediul sistemului electronic integrat al Uniunii, instituit prin Decizia 2003/24/CE a Comisiei (9) (denumit în continuare „sistemul TRACES”), după ce acordul dat de UE pentru utilizarea exclusivă a certificării electronice pentru transporturile de animale vii și de produse de origine animală provenind din Noua Zeelandă a fost înregistrat într-una dintre anexele la acord sau prin corespondență, în conformitate cu articolul 16 alineatul (1) din acord.
            
         
               (11)
            
            
               Subcapitolul 29.B din secțiunea 5 a anexei V la acord stabilește măsuri de sănătate animală suplimentare pentru importul în Uniune de transporturi de animale vii și de produse de origine animală în cazul apariției unei boli specifice. Anexele V și VII la acord prevăd că, în aceste circumstanțe, transporturile pot fi importate în Uniune atunci când atestările suplimentare menționate în subcapitolul respectiv figurează în modelul de certificat sanitar.
            
         
               (12)
            
            
               Pentru a permite actualizări mai rapide ale certificatelor și pentru a facilita certificarea electronică, anexa V la acord prevede ca certificatele de import pentru animalele vii și produsele de origine animală provenind din Noua Zeelandă cu statutul „Da (1)” în TRACES să fie elaborate utilizând un model aprobat de Uniune și de Noua Zeelandă.
            
         
               (13)
            
            
               Decizia 2003/56/CE a Comisiei (10) stabilește cerințele de certificare și mai multe modele de certificate sanitare simplificate pentru importul în Uniune de transporturi de animale vii și de produse de origine animală provenind din Noua Zeelandă. Aceste cerințe de certificare și modele ar trebui să fie adaptate pentru a reflecta ultimele modificări aduse anexelor V și VII la acord. Din motive de claritate și de coerență a legislației Uniunii, Decizia 2003/56/CE ar trebui abrogată și înlocuită cu prezenta decizie.
            
         
               (14)
            
            
               Pentru a permite adaptarea sistemului TRACES la noul model de certificat și pentru a asigura continuarea transmiterii electronice a datelor de către Noua Zeelandă, precum și pentru a se evita perturbarea schimburilor comerciale, folosirea certificatelor sanitare eliberate în conformitate cu Decizia 2003/56/CE ar trebui autorizată pentru o perioadă de tranziție suficient de lungă.
            
         
               (15)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Obiect
   Prezenta decizie stabilește cerințele de certificare aplicabile importului în Uniune de transporturi de animale vii și de produse de origine animală provenind din Noua Zeelandă.
   Ea stabilește, de asemenea, un model de certificat sanitar care trebuie utilizat pentru importul în Uniune al animalelor vii și al produselor de origine animală pentru care echivalența a fost stabilită în temeiul Acordului dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală (denumit în continuare „acordul”).
   Articolul 2
   Importul de animale vii și de produse de origine animală
   (1)   Statele membre autorizează importul în Uniune al transporturilor de animale vii și de produse de origine animală provenind din Noua Zeelandă, cu condiția ca acestea să fie însoțite de un certificat sanitar eliberat înainte de expedierea transportului din Noua Zeelandă și întocmit în conformitate cu următoarele modele:
   
               (a)
            
            
               în cazul în care echivalența a fost stabilită în ceea ce privește măsurile de sănătate animală sau de sănătate publică și a fost înregistrată în anexa V la acord cu statutul „Da (1)”, modelul de certificat sanitar care figurează în anexa I la prezenta decizie, completat, dacă este necesar, cu atestările suplimentare relevante în conformitate cu:
               
                           (i)
                        
                        
                           condițiile speciale menționate în capitolul 28 din secțiunea 5 a anexei V la acord;
                        
                     
                           (ii)
                        
                        
                           condițiile speciale menționate în anexa II la prezenta decizie;
                        
                     
                           (iii)
                        
                        
                           condițiile speciale menționate în subcapitolul 29.B din secțiunea 5 a anexei V la acord;
                        
                     
                           (iv)
                        
                        
                           garanții de tratament uman în momentul uciderii cel puțin echivalente cu cele prevăzute de Regulamentul (CE) nr. 1099/2009;
                        
                     
         
               (b)
            
            
               în cazul în care nu a fost stabilită echivalența și legislația Uniunii prevede cerințe de certificare, modelul de certificat sanitar prevăzut în legislația relevantă a Uniunii privind certificatele veterinare de import.
            
         (2)   În așteptarea adoptării de către Uniune a unor cerințe de import armonizate pentru anumite animale vii și anumite produse de origine animală, cerințele sanitare naționale în vigoare în statele membre se aplică în continuare la importul acestor animale vii și produse de origine animală.
   (3)   Certificatele sanitare eliberate în conformitate cu modelul menționat la alineatul (1) litera (a) pot fi eliberate după expedierea din Noua Zeelandă a transportului de animale vii și de produse de origine animală atunci când echivalența sistemelor de certificare este înregistrată în capitolul 27 din anexa V la acord, cu condiția ca ele să includă o trimitere la documentul de eligibilitate (DE) adecvat și la data emiterii sale și să fie furnizate punctului de control la frontieră la sosirea transportului.
   Articolul 3
   Condiții de certificare generale pentru importul de animale vii și de produse de origine animală
   Atestările de sănătate animală și de sănătate publică pot fi reunite într-un singur certificat sanitar și în cazurile în care echivalența a fost stabilită numai pentru măsurile de sănătate animală sau numai pentru măsurile de sănătate publică.
   Articolul 4
   Abrogare
   Decizia 2003/56/CE se abrogă.
   Articolul 5
   Dispoziție tranzitorie
   Pentru o perioadă de tranziție până la 31 mai 2016, transporturile de animale vii și de produse de origine animală însoțite de certificate sanitare eliberate cel târziu la 1 mai 2016, în conformitate cu modelele de certificate prevăzute în anexele II, III, IV, V și VI la Decizia 2003/56/CE, pot continua să fie importate în Uniune.
   Articolul 6
   Aplicabilitate
   Prezenta decizie se aplică de la 1 decembrie 2015.
   Articolul 7
   Destinatari
   Prezenta decizie se adresează statelor membre.
   
      Adoptată la Bruxelles, 20 octombrie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 57, 26.2.1997, p. 4.
   
      (2)  JO L 18, 23.1.2003, p. 11.
   
      (3)  JO L 139, 30.4.2004, p. 321.
   
      (4)  JO L 139, 30.4.2004, p. 206.
   
      (5)  JO L 303, 18.11.2009, p. 1.
   
      (6)  Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (JO L 302, 31.12.1972, p. 28).
   
      (7)  Decizia 2007/240/CE a Comisiei din 16 aprilie 2007 de stabilire a noilor certificate veterinare de introducere a animalelor vii, a materialului seminal, a embrionilor, a ovulelor și a produselor de origine animală pe teritoriul Comunității, în conformitate cu Deciziile 79/542/CEE, 92/260/CEE, 93/195/CEE, 93/196/CEE, 93/197/CEE, 95/328/CE, 96/333/CE, 96/539/CE, 96/540/CE, 2000/572/CE, 2000/585/CE, 2000/666/CE, 2002/613/CE, 2003/56/CE, 2003/779/CE, 2003/804/CE, 2003/858/CE, 2003/863/CE, 2003/881/CE, 2004/407/CE, 2004/438/CE, 2004/595/CE, 2004/639/CE și 2006/168/CE (JO L 104, 21.4.2007, p. 37).
   
      (8)  Decizia de punere în aplicare (UE) 2015/1084 a Comisiei din 18 februarie 2015 de aprobare, în numele Uniunii Europene, a anumitor modificări ale anexelor II, V, VII și VIII la Acordul dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală (JO L 175, 4.7.2015, p. 45).
   
      (9)  Decizia 2003/24/CE a Comisiei din 30 decembrie 2002 privind dezvoltarea unui sistem informatic veterinar integrat (JO L 8, 14.1.2003, p. 44).
   
      (10)  Decizia 2003/56/CE a Comisiei din 24 ianuarie 2003 privind certificatele sanitare pentru importul animalelor vii și al produselor de origine animală provenind din Noua Zeelandă (JO L 22, 25.1.2003, p. 38).
   
      ANEXA I
      
         MODEL DE CERTIFICAT SANITAR
      
      
         
      
         
      
         
      
         
   
   
      ANEXA II
      
         Lista de animale vii și de produse de origine animală pentru care echivalența a fost stabilită în ceea ce privește măsurile de sănătate animală sau de sănătate publică care figurează în anexa V la acord
      
      
                  Marfă (1), Specie (2)/Formă (3)
                  
               
               
                  Cap. (4)
                  
               
               
                  Certificare (5)
                  
               
            
                  Sănătate animală
               
               
                  Sănătate publică
               
               
                  Condiții speciale de certificare
               
            
                  Carne de vânat de crescătorie
                  
                              —
                           
                           
                              Ratite
                              Carne proaspătă
                           
                        
               
                  4.C
               
               
                  Regulamentul (CE) nr. 798/2008 al Comisiei (6)
                  
               
               
                  Model de atestare de sănătate de echivalență
               
               
                  Atestările de neechivalență trebuie incluse în modelul de certificat sanitar prevăzut în anexa I.
               
            
                  Carne de vânat sălbatic
                  
                              —
                           
                           
                              Alte mamifere terestre sălbatice Carne proaspătă, cu excepția organelor comestibile
                           
                        
               
                  4.D
               
               
                  Regulamentul (CE) nr. 119/2009 al Comisiei (7)
                  
                  Regulamentul (CE) nr. 206/2010 al Comisiei (8)
                  
               
               
                  Model de atestare de sănătate de echivalență
               
               
                  Atestările de neechivalență trebuie incluse în modelul de certificat sanitar prevăzut în anexa I.
               
            
                  Preparate din carne obținute din carne de vânat de crescătorie
                  
                              —
                           
                           
                              Ratite
                           
                        
               
                  5.C
               
               
                  Decizia 2000/572/CE a Comisiei (9)
                  
                  Regulamentul (CE) nr. 798/2008 al Comisiei
               
               
                  Model de atestare de sănătate de echivalență
               
               
                  Atestările de neechivalență trebuie incluse în modelul de certificat sanitar prevăzut în anexa I.
               
            
                  Produse din carne obținute din vânat de crescătorie
                  
                              —
                           
                           
                              Ratite
                           
                        
               
                  6.C
               
               
                  Decizia 2007/777/CE a Comisiei (10)
                  
                  Regulamentul (CE) nr. 798/2008 al Comisiei
               
               
                  Model de atestare de sănătate de echivalență
               
               
                  Atestările de neechivalență trebuie incluse în modelul de certificat sanitar prevăzut în anexa I.
               
            
         (1)  Acest tabel se citește în coroborare cu anexa V la acord, în special în ceea ce privește condițiile speciale menționate în aceeași anexă.
      
         (2)  În cazul animalelor vii.
      
         (3)  Starea în care este introdus produsul (prezentat).
      
         (4)  Număr de capitol atribuit unei anumite mărfi sau unui grup de mărfuri, care corespunde mărfii sau grupului de mărfuri cu același număr din anexa V la acord și care va apărea ca atare pe certificat.
      
         (5)  Referințele la legislație includ toate modificările ulterioare.
      
         (6)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).
      
         (7)  Regulamentul (CE) nr. 119/2009 al Comisiei din 9 februarie 2009 de stabilire a listei țărilor terțe și a părților acestora pentru importul sau tranzitul în Comunitate al cărnii de leporide sălbatice, de anumite mamifere terestre sălbatice și al cărnii de iepuri de crescătorie, precum și cerințele de certificare veterinară (JO L 39, 10.2.2009, p. 12).
      
         (8)  Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (JO L 73, 20.3.2010, p. 1).
      
         (9)  Decizia 2000/572/CE a Comisiei din 8 septembrie 2000 de stabilire a condițiilor de sănătate animală și publică și de certificare sanitar-veterinară pentru importurile în Comunitate de preparate din carne provenind din țări terțe [notificată cu numărul C(2000) 2533] (JO L 240, 23.9.2000, p. 19).
      
         (10)  Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (JO L 312, 30.11.2007, p. 49).